

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 ŠIBENIK

KLASA: 112-02/24-01/04

URBROJ: 2182-1-55-15-24-15

Šibenik, 29. studenog 2024.

Na temelju Natječaja za zasnivanje radnog odnosa (KLASA: 112-02/24-01/04, URBROJ: 2182-1-55-01-24-3 od 12. studenog 2024. godine), Povjerenstvo za provedbu postupka izbora kandidata za radno mjesto vatrogasac/vatrogasac pripravnik, dana 29. studenog 2024., objavljuje

**POZIV**

**NA PRETHODNU PROVJERU ZNANJA I SPOSOBNOSTI**

**I.**

Povjerenstvo je utvrdilo da se na natječaj prijavilo ukupno jedanaest (11) kandidata te osam (8) prijavljeni kandidati mogu pristupiti testiranju.

Na daljnje testiranje u svezi konkuriranja za radno mjesto vatrogasac pozivaju se:

1. Kristian Musić
2. Lovre Španja
3. Jure Matić
4. Mate Aleksa
5. Filip Radaj
6. Dino Bogdan
7. Marko Ivan Mrdeža
8. Stipe Krečak

**II.**

Sljedeće zamolbe su nepotpune ili ne udovoljavaju uvjetima raspisanog natječaja:

1. Romano Marenzi
2. Josip Bulat
3. Ivan Erceg

**III.**

Kandidati iz točke I. ovog Poziva, pozivaju se na prethodnu provjeru znanja i sposobnosti, koja će se održati dana **05. i 06. prosinca 2024. godine (četvrtak i petak).**

**IV.**

Prvog dana testiranja, **05. prosinca 2024. godine (četvrtak)**, kandidati su dužni doći **na sportskom igralištu u Mandalini (Velimira Škorpika 5)** u **8:45 sati** te ponijeti sa sobom sportsku opremu. Ondje će se obaviti fizičko-motoričko testiranje kandidata nakon čega slijedi pauza te prelazak u prostorije JVP grada Šibenika (Šibenik, Put groblja 2) gdje će se obaviti provjera teorijskog znanja, pisanim putem.

Drugog dana testiranja, **06. prosinca 2024. godine (petak),** kandidati su dužni doći u **prostorijama Javne vatrogasne postrojbe grada Šibenika (Šibenik, Put groblja 2)** u **8:30 sati** gdje će se obaviti provjera sposobnosti izvođenja vatrogasne vježbe i provjera visinskih sposobnosti putem samoizbave. Za izvođenje navedenih vježbi kandidati su dužni koristiti osobnu zaštitnu opremu (odijelo za gašenje šumskih požara, intervencijsko vatrogasno odijelo za strukturne požare, kaciga, potkapa, vatrogasni opasač „A“, vatrogasne čizme i rukavice).

Za kandidate koji nemaju navedenu zaštitnu opremu, Javna vatrogasna postrojba grada Šibenika će osigurati istu.

U slučaju nepovoljnih vremenskih uvjeta, Javna vatrogasna postrojba grada Šibenika zadržava pravo izmjene termina navedenih testiranja o čemu će kandidati biti obaviješteni putem web stranice ([www.jvp-sibenik.hr](http://www.jvp-sibenik.hr)) i oglasnoj ploči Javne vatrogasne postrojbe grada Šibenika.

**V.**

Kandidati su dužni na prethodnu provjeru znanja i sposobnosti sa sobom ponijeti identifikacijski dokument – osobnu iskaznicu ili putovnicu.

Ne postoji mogućnost naknadnog testiranja, bez obzira na razloge koji pojedinog kandidata eventualno priječe da testiranju pristupi u naznačeno vrijeme.

Smatra se da je kandidat, koji se navedenih dana ne odazove do termina navedenih pod točkama III. i IV. ovog Poziva, bez obzira na razloge, povukao prijavu na natječaj.

Smatrat će se da je prijavu povukao i kandidat koji na testiranju remeti mir i/ili pravila ponašanja s kojima će biti upoznati svi kandidati, kao i kandidati koji ne predoči osobnu iskaznicu ili putovnicu.

**VI.**

Nakon predaje rang liste zapovjedniku Javne vatrogasne postrojbe grada Šibenika, odrediti će se kandidati koji će biti pozvani na daljnji intervju sa zapovjednikom, o čemu će isti biti pravovremeno obaviješteni.

**VII.**

Ovaj poziv objavljuje se na web stranici (www.jvp-sibenik.hr) i oglasnoj ploči Javne vatrogasne postrojbe grada Šibenika.

JAVNA VATROGASNA POSTROJBA

GRADA ŠIBENIKA

POVJERENSTVO ZA PROVEDBU POSTUPKA

IZBORA KANDIDATA ZA RADNO MJESTO

VATROGASAC/VATROGASAC PRIPRAVNIK